[{"text_idx": "#000000", "text": "Dum la pasinta jaro, E@I ricevis la unuajn volontulojn kadre de la Eu\u0306ropa Volontula Servo. Dum 12 monatoj, ili laboris en la sidejo de Edukado@Interreto en Partiza\u0301nske (Slovakio). Ili havis la okazon partopreni kaj mem kunorganizi diversajn arang\u0302ojn (ekzemple orienteu\u0306ropan renkontig\u0302on de vikipediistoj kaj SES). Ili ankau\u0306 partoprenis en organizado de lingvo-kafejo por la log\u0302antoj de la urbo, prezentis siajn landojn en lernejoj kaj partoprenis en la interretaj projektoj de E@I (interalie Bonan Apetiton, deutsch.info, lingvo.info, monda.eu). Tion farante, ili ekkonis novan landon kune kun g\u0302iaj kulturo, popolo kaj lingvo, kaj ricevis sperton de longtempa volontulado. Ilia restado estis kunfinancata de la Eu\u0306ropa komisiono kadre de la programo \u201cMla\u0301dez\u030c v akcii\u201d."}, {"text_idx": "#000002", "text": "C\u0302i-jare alvenis kvar novaj volontuloj el kvar landoj: Rasmus el Svedio, Matthias el Germanio, Anna el Pollando kaj Alberto al Italio. Ili alvenis en septembro kaj oktobro kaj restos por 11 au\u0306 12 monatoj. Inter iliaj taskoj estas organizado de diversaj arang\u0302oj (lingvokafejo, KAEST, SES...), tradukado, programado kaj aliaj taskoj, depende de la individuaj scioj."}, {"text_idx": "#000003", "text": "La E@I-teamo, inkluzive de la kvar novaj volontuloj"}]